
TA MAS BARATA COME NA HULANDA CU NA ARUBA PERO 
SALARIO MINIMO DI 
HULANDA TA DOBEL 
ESUN DI ARUBA 

MERCA LO DUNA MAS 
DI 340 MIL DOLLAR 
NA ARUBA Y CORSOU 
PA MIGRANTENAN 
VENEZOLANO 


UN SUPER CHIKITO 
AWENDIA A PASA 7 FLORIN 
FAMIANAN NO POR 
DISFRUTA DI UN UITJE 
MAS PASOBRA COSTO 
DI BIDA TA IMPAGABEL 


PROME MINISTER TA MUSTRA 


URSELL 
ARENDS NO TA 
OTMAR ODUBER 


LATAM AIRLINES 
GROUP TA 
ANUNCIA VUELO 
NON-STOP ENTRE 
ARUBA Y LIMA 

U 
n di e problemanan cu Aruba tin re- 
laciona cu prijs di productonan ta e 
hecho cu practicamente mester impor- 
ta tur cos for di exterior, inclusive e in- 
flacion. Y esaki tin su efecto riba e bida 
diario. Sin embargo e salario na Aruba 
no ta compensa pa esaki. 


Hulanda ta haci comparacion di nan 
situacion local cu Aruba, pero na Aruba 
e gastonan pa tur cos ta hopi mas halto. 
Recientemente por a lesa comentario 
riba Internet unda a wordo puntra con 
e situacion ta na Aruba ora di bini cu 
vakantie, pa compra di cuminda, etc. 


E contesta tabata esaki: Hoe duur zijn 
boodschappen op Aruba? De kosten 
voor een verblijf op Aruba, verschillen 
niet zoveel met een verblijf in Nederland. 
Boodschappen kunnen iets duurder zijn 
omdat Aruba maar beperkte eigen land- 
bouw heeft en dus bijna al het voedsel 
moet 
importeren. 
Prijzen 
kunnen 
ongeveer 5 tot 6% hoger uitvallen.” 


Pero tur hende lo keda boca habri cu e 
salario minimo na e Hulanda no ta 5 of 
6% menos cu esun di Aruba, si bida na 
Hulanda ta mas barata. Mas bien e ta 
dobel mas cu esun di Aruba. 
Pa cuminsa tin diferente tipo di salario 
minimo. Tin pa esnan riba 21 aña, 
esnan di 18, 16 y 15 aña, manera por 
constata den e cuadro cu ta compaña 
e articulo aki. 


Na januari ultimo e salario minimo 
di Aruba a subi pa 1893,40 mien- 
tras cu na Hulanda e salario minimo 
pa un trahado di 21 aña bay ariba ta 
1934,40 euro cu converti den florin ta 


3736,72 florin. Casi dobel di loke e ta 
na Aruba, unda bida ta hopi mas caro y 
tin menos beneficio cu na Hulanda. Na 
Aruba pa un famia di 4 persona sobre- 
vivi, e mester tin un entrada minimo di 
5300 florin. Esaki ta haci cu automati- 
camente mama y tata mester traha, y 
un di nan sigur tumando mas “side- 
job”. 


E ariba menciona ta mustra cu dificil- 
mente esnan cu ta traha den sector 
priva por hiba un bida digno na Aruba. 
Di e 108 mil habitantenan cu tin na 
Aruba, tin 22 mil pensionado cu ta 
biba bou di nan standard, tin e grupo di 
bijstand of onderstand di cual un parti 
di nan tin sigur mas cu un yiu. Y tin 


un grupo masha grandi di trahado cu 
ta gana menos di 2500 florin pa luna. 
Esaki ta haci e situacion di Aruba mas 
vulnerabel. 


Mester bini un reorganisacion di pais 
Aruba, unda cu mester cuminsa corta 
den gastonan di Gobierno. Aworaki un 
gran parti di e poblacion mester paga 
pa e gastonan halto di salario di e mas 
cu 4 empleadonan publico. 


Bahando esaki, lo yuda pa prijsnan 
tambe baha indirectamente. Produccion 
local na e momentonan aki no ta mas 
barata cu trece producto mirando prijs 
halto di awa y coriente, pues e solucion 
mester ta di otro angulo. 


Ta mas barata come na Hulanda cu na Aruba pero 


Salario minimo di Hulanda 
ta dobel esun di Aruba 

A 
wendia tur hende mester ta mas alerta pa “samuronan” 
cu ta canando buscando pa haci come (horta) tur loke 
cu nan por haya pa horta. 


Cu en berdad tin un situacion social na Aruba caminda 
por spera aumento den ladronicianan tanto den tienda- 
y casnan, ta un hecho cu tin antisocialnan canando rond, 
buscando cosnan pa horta y e situacion ta birando fastioso. 


Un caso cu a sosode dialuna ultimo pa 11.30 di anochi na 
Kamay, mester sirbi como un advertencia pa tur ciudadano, 
esta cu nan cu sigura nan propiedad, mira cu tur bentana 
y porta ta bon cera ya cu tin tiponan malicioso canando 
den bario, fulando porta y bentana pa mira sin nan lo haya 
acceso pa drenta un cas of negoshi pa horta. 


Ora cu polisnan a yega na e apartamento na Kamay dialuna 
anochi, nan ta papia cu e señora di inicial C. kende ta splica 
cu e ta huur e apartamento y cu diadomingo 21 di Mei pa 
11’or di anochi, el a cera tur bentana y porta bon pero un 
sliding door el a hala cera pero no a lock e porta. 
Esaki pa motibo cu su ruman muhe lo a pasa na e apar- 
tamento y asina e por a drenta den e camber, ya cu su 
persona mes a keda drumi diadomingo anochi na un adres 
na Washington. 


Ora cu e ruman muhe a drenta e apartamento el a ripara cu 
e sliding door no tabata completamente cera y cu e tabata 
habri dunando impresion cu a drenta den e luga. 


Den e luga e ruman a nota mesora cu dos porta di un cashi 
tabata habri y riba cama tabatin dos par di keds cora di e 
marca Sketchers y cuater pechi, di cual tres ta color preto di 
e marcanan Air Jordan, N y Crazy Bunny y tur e materialnan 
aki a ser laga den e cashi. 


Cu otro palabra e antisocialnan a pone e mercancianan aki 
pa hiba nan pero lo a cambia di idea y aparentemente, loke 
nan a haya den un caha chikito di un celular den e cashi, a 
pone cu e antisocialnan a bay laga e mercancianan menciona 
atras. 


Segun e señora den e caha tabatin un suma di $2000 
warda y tambe nan a horta un Apple Iphone 12 y tambe un 
holoshi color di oro di marca Invicta y tambe a ser horta un 
prokstuk di un angel, dunando impresion cu e ladron lo por 
ta un hende religioso. 


Tambe e ladron of ladronnan a plama cantidad di otro 
mercancia den e apartamento y e oficialnan di polis a informa 
centrale post di e situacion aki. 


Merca lo duna mas di 340 mil dollar na 
Aruba y Corsou pa migrantenan Venezolano 


G 
obierno di Merca lo entrega mas di 340 mil dollar pa at- 
encion na emigrantenan Venezolano na Aruba y Corsou, 
durante aña fiscal aki. 


E informacion aki a wordo suministra door di Oficina di Ayudo 
Humanitario di Agencia Mericano pa Desaroyo Internacional 
(USAID/BHA), como complemento na e intervencion di 
embahador di e pais ey na Nacionnan Uni Linda Thomas- 
Greenfield, relaciona entrega di e sumanan planea door di 
Washington pa atende e crisis ocasiona door di emigrant- 
enan Venezolano den e paisnan di region LatinoAmericano. 


“E deterioro di e condicionnan economico y politico na 
Venezuela a baha e acceso di e famianan na cuminda, aten- 
cion di salud y medionan di bida; y a contribui na aumento di 
e necesidadnan humanitario y a causa un aumento di salida 


di Venezolanonan pa e paisnan LatinoAmerica y Caribe,” el 
a indica. 


Segun e plataforma R4V, cu ta conecta na e agencianan di 
atencion na e crisis Venezolano, a Sali di e pais Suramericano, 
desde 2015 te cu maart di e aña’ki 7.2 miyon persona. 


Den e caso di Aruba, ta programa un transferencia di 
recurso pa 174 mil dollar, y otro 170 mil lo bay pa Gobierno 
Curasoleño. Den e casonan di Aruba y Corsou, e aportenan 
lo bay via di Organisacion Internacional pa Migracion (OIM). 


Un informe di R4V emiti na Maart ta mustra cu na Aruba tin 
17 mil Venezolano, y otro 14 mil lo ta na Corsou. E cifranan 
aki, e documento ta aclaria, ta coresponde na investiga- 
cionnan efectua seis luna pasa. 


Ladron a bay cu $2000 y varios cosnan valioso 

A 
wendia un famia no por permiti nan 
mes e luho di disfruta un salida fin 
di siman den grupo di famia. Pasobra 
hasta esaki a bira impagabel. 
Por corda cu na maart ultimo e besta- 
ansminimum pa un famia di 4 persona 
– tata, mama, y dos yiu bou di 15 aña, 
tabata 5386 florin. Pues tanto e mama 
como e tata mester cada sigur 2600 
florin cada uno pa por sobrevivi den e 
temporada aki. Esaki ta mes berdad cu 
e hecho cu no tin pobresa na Aruba. 
Pues den e tempo aki post Covid ta 
dificil pa haya un trabou cu ta paga 
mas cu 2200 florin. 


Hulanda ta presiona hopi riba Aruba 
sin haci un cooperacion cu e situa- 
cion na Hulanda. Na Aruba e salario 
minimo ta rond di 1880 florin. No tin 
salario minimo pa hobennan. Tin un 
solo salario minimo y e otro categoria 
ta pa inwonende. 


Aruba ta un isla hopi caro y mas caro 
ainda e ultimo aña y esey ta e motibo 
tambe cu e bestaansminimum a subi 
asina drastico pa yega na e suma ariba 
menciona pa un famia di un pareha cu 
dos yiu. E calculacionnan, pa hopi, no 
ta realistico. Tur producto a subi dras- 
ticamente. 


Awendia un uitje di e famia di 4 
persona pa un fastfood facilmente ta 
sali 70 florin, cumprando dos combo 
pa adulto y dos pa mucha. Si despues 
di esaki dal un rond y na final pasa 


cumpra un icecream crioyo, un Super 
pa cada uno ta trece un cuenta di 30 
florin. E Super su prijs a subi di 3,50 
pa 7,50, y solamente un dia den siman 
tin un oferta. Esaki ta nifica cu e famia 
lo mester cambia nan salida di diad- 
omingo pa diaranson pa por haci uzo 
di e oferta. Pues e salida riba un diad- 
omingo ta costa exactamente 100 
florin, sin conta e gasolin ni e hecho si 
a cumpra un boter di refresco pa sinta 
na lama. 


Ta conoci cu e situacion financiero cu 
a bay atras ta afecta famianan, princi- 
palmente si mester keda cera den caso 
sin cu por afford un salida manera esun 
ariba menciona. A lo largo e ta trece 
hopi problema cu ne, inclusive di salud, 
cu lo nifica mas presion riba gastonan 


den cuido di salud. 


Practicamente prijs di tur producto cu 
mas ta wordo uza ta unda e prijsnan a 
subi. Ta papia aki di e carninan mes, e 
condimentonan cu a subi por ehempel 
di 3 florin pa mas cu 5 florin pa algun 
boter. 


Aruba tin demasiado belasting cu tur ta 
haci cu prijsnan ta halto caba sin conta 
aumento di prijs di e productonan mes 
combina cu otro gastonan manera 
transporte. Esaki lo keda asina mien- 
tras cu Gobierno no tin e curashi pa 
baha su gastonan operacional y cant- 
idad di funcionarionan den servicio. 
Bahando esaki lo yega na un sistema 
mas husto pa esnan trahando den 
sector priva. 


Un Super chikito awendia a pasa 7 florin 


Famianan no por disfruta di un uitje 
mas pasobra costo di bida ta impagabel 

T 
a un primicia den politica aki na Aruba, 
c’un Minister tin cu haci un “toets”, esta 
examen, caminda e tin cu convence e gabi- 
nete, cu su maneho ta bon of no ta bon pa e 
ora dicidi ki decision ta tuma contra su vision. 


Diamars ultimo Prome Minister Evelyn Wever 
Croes practicamente,   a   informa den su 
conferencia di prensa, cu oficialmente Minister 
Ursell Arends y su partido, tin cu haci “proef- 
werk” pa mira si nan proyecto di Aruparking 
lo continua of no. 


Den forma bon cla Prome Minister a bolbe 
confirma cu partido MEP nunca a sostene y lo 
no sostene Aruparking, mustrando cu for di 
2017 e partido a informa esaki pa tur cu kier 
a scucha. 


Sinembargo debi cu MEP no a saca mayoria 
den e proceso electoral na 2017, mester a 
respeta e compromiso politico cu a ser firma 
cu partidonan POR y RED, sigur mirando cu 
Otmar Oduber lider di POR, y esun cu a intro- 
duci Aruparking den su periodo como Minister 
di Gabinete Mike Eman. 


Cu otro palabra, e lider di MEP ta mustra 
cu esey practicamente tabata e motibo cu 
Aruparkin a sigui existi pero awor Evelyn ta 
mustra cu tin un otro situacion politico cu  su 
partner RAIZ cu un otro lider, esta Ursell 
Arends. 


Segun 
Prome 
Minister 
diamars 
ultimo, 
su persona ta sigui e desaroyo actual di 
Aruparking cu hopi preocupacion y hasta a 
mustra cu tempo cu Minister Arends a haci 
un presentacion na Conseho di Minister, a 
informa e mandatario di RAIZ pa no tarda 
pa presenta un evaluacion con e asunto aki 
ta bayendo y ta riba e evaluacion (toets) aki, 
Evelyn ta wardando pa dicidi riba futuro di 
Aruparking. 


Un  biaha mas, Ursell Arends no ta Otmar 
Oduber como politico ya cu na 2017 e lider di 


Prome Minister ta mustra 


Ursell Arends no ta Otmar Oduber 


MEP mes a  declara cu su partido formando parti di coalicion  MEP-POR-RED 
no por a actua contra di Aruparking ya cu su partner di coalicion  si tabata 
sostene esaki. 


Awor cu e tin RAIZ como partner di coalicion, no tin e menasa politico di 
Vice Prome Minister Ursell Arends ya cu el a acepta e hecho cu e tin cu 
presenta un rapport di evaluacion di  progreso di Aruparking pa mira si 
esaki lo wordo cancela por completo y lo elimina Aruparking por completo 
for di mapa. 


Declaracion di Prome Minister Wever Croes, ta duna e impresion concreto 
cu partido MEP no tin temor pa su partner RAIZ y su lider Ursell Arends, 
ya cu  e declaracion di diamars ultimo, ta mescos cu el a manda minister 
Arends para den huki keto keto. 

G 
obierno di Aruba conhuntamente cu Aruba Airport Au- 
thority y Aruba Tourism Authority orguyosamente ta 
anuncia cu desde 2 di december 2023 lo tin vuelo non-stop 
entre Aruba cu Lima, Peru. Actualmente e destinacion aki no 
ta den Aruba su itinerario y e lo ta e di tres hub Latino Amer- 
icano cu lo conecta e destinacion cu e mercadonan clave 
manera Brasil, Argentina, Chile, Uruguay y Paraguay. 


“Nos ta emociona pa yama bonbini na nos amigonan di Peru 
aki na Aruba cu su lama y solo cayente. Den cuadro di diver- 
sificacion, nos ta considera e anuncio di vuelo Lima-Aruba 
cu Latam Airlines un gran logro. E vuelo nobo aki no sola- 
mente lo haci e lasonan fuerte entre e dos paisnan, pero 
tambe lo duna e comunidad Peruano un oportunidad pa 
descubri Aruba su beyesa natural, cultura excitante y hospi- 
talidad caluroso. 


Nos ta spera di comparti experiencia inolvidabel cu lo haci 
Aruba e “One Happy Island”. Ta hopi tempo y energia tin 
hinca den e negociacionnan y nos ta feliz di por mira un 
resultado exitoso. Un danki special na e team di Aruba 
Airport Authority, Aruba Tourism Authority y Aruba Hotel 
and Tourism Association”, asina Danguiallaume Oduber, 
Minister di Turismo y Salud Publico a duna di conoce. 


LATAM Group tin operacion domestico den cinco pais di 
Sur America cu ta: Brasil, Chile, Colombia, Ecuador y Peru, 
nan ta ofrece e miho conectividad denter di, pa y desde 
Latino America cubriendo 144 destinacion den 22 pais cu 
passenger operations y 154 destinacion cu cargo opera- 
tions. 


Ruta nobo LIMAUA 
E vuelo ta inicia cu un frecuencia di tres vuelo pa siman den 
un avion Airbus 320 cu capacidad pa 174 pasahero (12 den 
Premium Economy y 162 den Economy) of Airbus 319 cu un 
capacidad pa 138 pasahero (12 den Premium Economy y 
126 den Economy). 


“E ruta nobo di Lima ta alinea cu ATA su strategia di diver- 
sificacion y ta permiti nos pa crece nos market share den 
e mercadonan den distancia largo den Latino America cu 
ta conoci pa nan estadia largo como tambe nan ta conoci 
pa gasta den nan destinacion”, asina Ronella Croes, CEO di 
ATA, a comenta. 


E itinerario ta lo siguiente: 


*Orario local 


Adicionalmente e ruta nobo aki ta ofrece e pasaheronan 
un acceso na e mercado di mas grandi den Sur America y 
demas mercado di Lima. Ademas e aerolinea ta forma parti 
di e far-reaching joint venture cu Delta Airlines. 


Hub di Lima: Ampliando e conectividad pa 
Sur America y Latino America 
E vuelo aki lo conecta na mayoria hubs di LATAM y ya caba 
a demostra di tin un gran potencial. Desde Lima, LATAM ta 
opera 176 vuelo internacional pa 29 destinacion den gran 
cantidad di pais den “e Americanan”. LATAM principalmente 
ta bula pa destinacion clave manera Santiago, Chile (45 
vuelo semanal), Bueno Aires, Argentina (20), Sao Paulo- 
Guarulhos,Brazil (21), Rio de Janeiro, Brazil (7), Guayaquil, 
Ecuador (7) y Montevideo, Uruguay (7). 


“Pa nos, Lima ta un hub esencial cu lo genera conec- 
tividad pa destinacion clave, reenforsando Aeropuerto 
Internacional Reina Beatrix su strategia pa expande su 
alcance global”, asina Jo-Anne Meaux-Arends, Aviation 
Business Development Executive di AAA, a informa. 


Na nivel mundial 
“Nos ta masha contento pa sigui conecta nos pais cu e desti- 
nacionnan cu ta destaca. Pa conecta e ruta Lima-Aruba, un 
destinacion bishita na nivel mundial y cu un balor special pa 
nos pais, ta duna nos mas oportunidad di tuma un vakantie 
y di amplia e turismo externo di tur Peruano”, asina Manuel 
van Oordt, CEO di LATAM Airlines Peru y Ecuador a duna di 
conoce. 


LATAM Airlines Group ta 
anuncia vuelo non-stop 
entre Aruba y Lima 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
en luna di april y mei 2023 paisnan den Region Lati- 
no America manera Argentina, Bolivia, Brazil Colombia, 
Peru y isla nan den Caribe manera Puerto Rico y Guadelopue 
a bati alarma riba aumento drastico di casonan di Dengue 
den nan pais. E situacion aki tin Departamento di Salud Pu- 
blico di Aruba DVG riba un alerta y preparacion mirando cu 
Aruba ta un isla turistico cu ta ricibi diariamente turista for 
di diferente region e.o e region Latino Americano cu ta ex- 
perenciando brote di Dengue. 


Actualmente Aruba por lo general su indice di cantidad di 
sangura cu ta transmiti Dengue ta abou pa falta di yobida. 
Pero a pesar di e falta di yobida, personal di seccion di GKMB 
semper ta sigui haya criadero di sangura na casnan den 
comunidad, den por ehempel scoternan bou di mata, vaas 
cu awa vijver y hemchi di awa di airco y mas. Anticipando 
e temporada di yobida cu ta na caminda for di luna di juni 
pa december, si cada ciudadano no ta alerto y tuma accion 
necesario door di tene nan cura y espacio liber di criadero, 
Aruba tambe por bay experencia un aumento den casonan 
di Dengue. 


Den e prome 5 lunanan di aña 2023 seccion di Epidemiologia 
y Investigacion di DVG a ricibi un total di 24 notificacion di 
sospecho di Dengue di cual 10 caso di Dengue ta confirma 


pa laboratorio . Hunto cu dunadonan di cuido lo sigui monitor 
esaki di cerca. 


Sintomanan di Dengue ta entre otro: 
• Keintura halto agudo 
• Dolor di cabes 
• Biramento di stoma y sacamento 
• Dolor di weso, joints y musculo 
• Dolor di wowo 
• Rash riba curpa 


Departamento di Salud Publico ta pidi ciudadanonan cu 
presenta keintura halto y 2 of mas di e sintomanan aki riba 
menciona pa tuma contacto cu nan dokter di cas of dunado 
di cuido pa por haci e testnan necesario y pa por ricibi e 
guia, cuido y supervision necesario. 


Pa mas informacion haya nos riba Facebook y Instagram of 
subi riba nos website www.dvg.aw, tambe por yama nos na 
5224200 of e-mail nos na servicio@dvg.aw 


Autoridadnan internacional ta alerta 
pa aumento di casonan di Dengue 


A 
yera, 24 di mei 2023 Minister Geoffrey Wever tabata tin 
e honor di por a forma parti di e inauguracion di e oficina 
di comerciante di Aruba, Sr. Derrel Maxwell di IBS na Holland 
House Colombia. 


IBS ta un di e negoshi di Aruba cu ta habri su oficina na 
Holland House Colombia y ta bira e di 380 miembro afiliado di 
Holland House Colombia. Esaki ta un logro grandi pa comer- 
ciante Darrel Maxwell y su compania, y sigur un ehempel pa 
tur cu kier explora y crece den e mercado Colombiano. 
Director di Holland House, Jan Willem van Bokhoven, a haci 
un enfasis di e posibilidadnan cu e como director di Holland 
House pa 10 aña caba ta mira como potencial pa empresari- 
onan di Aruba cu ta desea di inverti y haci negoshi. Servicionan 
manera esnan cu IBS ta ofrece ta un di e varios posibilidadnan 
cu su persona ta wak como potencial empresarial. 
Minister Geoffrey Wever ta felicita y desea Derrel Maxwell y 
IBS tur clase di exito, cu ta un logro grandi pa nos pais Aruba. 


Minister Geoffrey Wever 


Pabien na IBS cu apertura di nan oficina na Holland House Colombia 

SUNDAY BRUNCH 


A 
yera, 24 di mei 2023 Minister Geoffrey Wever 
a inaugura e “Aruba Office” na Holland House 
Colombia. Durante un ceremonia ameno cu pres- 
encia di embahador Sr. Ernst Noorman, directeur 
Jan-Willem van Bokhoven, presidente di Kamer 
van Koophandel Gavril Mansur, directora di De- 
partamento di Asuntonan Economico Maria Di- 
jkhoff-Pita, y e delegacion comercial di Aruba, e 
“Aruba Office” na Holland House a bira un hecho 
pa asina facilita comercio entre Aruba y Colombia. 


Pa facilita comercio entre Aruba y Colombia, 
Minister Geoffrey Wever a cera un convenio reci- 
entemente cu Holland House na Colombia. Holland 
House ta un e di e Camaranan di Comercio mas 
grandi na Colombia. Holland House ta un e di e 
Camaranan di Comercio bilateral mas grandi na 
Colombia y di Hulanda na mundo. Holland House 
Colombia cu a habri na 2003 ta un iniciativa 
publico- priva y non-profit, tin 380 miembro afil- 
iado y ta conta cu un staff di aproximadamente 25 
persona. 


E convenio aki ta e continuacion di loke sector 
priva di Aruba a inicia cu Holland House den e 
ultimo añanan. Den e colaboracion inicial aki 5 
compania a establece na Colombia, proxima- 
mente 60 comerciante di Aruba a demostra un 
interes den e mercado di Colombia y mas di 350 
comerciantenan di Colombia a demostra interes 
pa haci negoshi na Aruba. 


Embahada Hulandes hunto cu Holland House 
Colombia tin e tarea pa facilita e interesnan di 
islanan di Reino den nos region di Caribe. Mientras 
cu Embahada ta encarga cu aspectonan guber- 
namental, Holland House Colombia ta encarga cu 
aspectonan di lasonan empresarial, manera esta- 
blecimento di empresa na Colombia, of vice versa. 


E convenio y e cooperacion cu Holland House 
Colombia ta un instrumento esencial pa facilita 
negoshi y inversionnan entre Aruba y Colombia. 
Esaki ta forma parti di e maneho economico pa 
nos companianan crece y nos consumidornan tin 
mas acceso na productonan na prijsnan benta- 
hoso pa asina yuda baha e costo di bida na Aruba 
segun minister Geoffrey Wever. Cu presencia di 


Minister Geoffrey Wever 


Apertura oficial di “Aruba Office” na Holland House Colombia 


Doing Business in Colombia 


entre otro Camara di Comercio y Departamento di Asuntonan Economico ta 
demostra un esfuerso comun pa logra e metanan estableci. 


“Aruba Office” ta e presencia oficial di Aruba na Colombia cu t’ey pa brinda 
asistencia na empresarionan Arubano cu interes pa haci negoshi cu Colombia y 
alabes pa duna informacion y sosten na tur potencial inversionista y/o comer- 
ciante Colombiano cu interes den e mercado Arubano. 

E 
siman aki trabounan pa loke ta reformanan den cuadro 
di landspakket ta tumando luga. Tijdelijk Werkorganisa- 
tie (TWO) Hulanda conhuntamente cu Tijdelijk Werkorgan- 
isatie (TWO) Aruba y primordialmente gru- 
po di expertonan local, ta preparando riba 
e siguiente agenda di ehecucion. Esaki ta 
e prome sesion cu ta tumando luga des- 
de cu a firma e acuerdo mutuo 4 di april 
2023 den cual a duna contenido 
na e forma di traha basa riba 
respet mutuo. 


Den e siguiente dianan e profe- 
sionalnan lo tin un programa 
yen, caminda cu lo trata dife- 
rente tema relaciona cu entre 
otro reforma financiero, con 
pa reforsa e aparato guber- 
namental y tambe Aruba su 
estado di derecho. 


E sesionnan lo ta dirigi riba 
contenido pa traha e siguiente 


agenda di ehecucion, pero tambe e lo ta dirigi riba metodonan 
di planificacion cu yama “theory of change”. Asina lo kier 
conecta e diferente reformanan cu e vision nacional pa e 
proyectonan y e reformanan ta cuadra cu e vision di locual 
cu Aruba tin su dilanti. 


TWO-AUA 
E ekipo local a expresa cu ta importante pa e 
dialogonan aki tuma luga pa asina hunto por 
yega na palabracionnan entre Aruba y Hulanda 
acerca di e reformanan. Teniendo na cuenta 
loke ta importante pa Aruba y tambe pa haya 
sa unda tin mester di mas colaboracion . E 
temanan cu lo trata den e diferente 
sesionnan ta enfoca riba temanan 
specifico incluyendo enseñansa, 
desaroyo economico, mercado 
laboral y social. 


Den transcurso di siman lo 
duna mas informacion di e 
trabounan specifico cu ta 
wordo haci. 


po di expertonan local, ta preparando riba 


na e forma di traha basa riba 


conecta e diferente reformanan cu e vision nacional pa e 


temanan cu lo trata den e diferente 


sesionnan ta enfoca riba temanan 


Den transcurso di siman lo 
duna mas informacion di e 


E siman aki tin reunionnan andando tocante 
reformanan y e agenda di ehecucion 


TWO di Hulanda y Aruba conhuntamente cu grupo di expertonan ta den dialogo 

D 
urante conferencia di prensa di- 
aranson 24 di mei, Minister di 
Asuntonan di Adulto Mayor, Sr. Ursell 
Arends a tene un conferencia di pren- 
sa pa trece claridad ariba e maneho pa 
adulto mayor y trece e situacion entre 
Gobierno di Aruba y S.A.B.A. den per- 
spectiva. 
Minister Arends a cuminsa na enfatisa 
cu e manera con e debate ta wordo hiba 
den un direccion politico no ta yuda 
niun partido envolvi. Nos adultonan 
mayor ta esnan cu ta sali perhudica si 
sigui e discusion aki basa riba agenda 


di politiconan en bes di yega na solu- 
cion. Solucionnan cu ta na bienestar di 
no solamente clientenan pero tambe 
trahado y e cooperacion entre instan- 
cianan encarga cu e cuido y bienestar 
di adulto mayor. 


Pa trece claridad y duna contenido na 
e situacion entre Gobierno di Aruba y 
subsidio na S.A.B.A., Minister Arends ta 
menciona cu pa medio di ley ta respon- 
sabilisa otorgacion di subsidio. 
Cual por wordo simplifica den e 
siguiente puntonan: 
1. Gobierno ta stipula maneho. 
2. Gobierno ta scoge instancia pa 
ehecuta maneho. 
3. Pa ehecuta maneho e instancia ta 
ricibi subsidio di Gobierno. 
4. E instancia mester duna cuenta 
financiero na Gobierno mirando cu 
subsidio ta fondo publico. 
5. Gobierno na su turno ta duna cuenta 
di fondo publico na Parlamento. 


S.A.B.A. actualmente ainda no ta cumpli 
cu punto 1,2,3 ni 4 menciona ariba, cu 
na Gobierno su turno no por cumpli cu 


punto 5. E leynan di subsidio ta rekeri 
un accountantsverklaring di e instancia 
cual ta trece siguransa riba e transpar- 
encia, specialmente ora ta trata di un 
suma alrededor di 22.5 miyon florin. E 
jaarrekening nan desde 2017 ta sola- 
mente samenstellingsverklaring y di 
2021 y 2022 ainda Gobierno no a ricibi 
esakinan. 


Un di e prioridadnan cu Minister 
Arends a enfatisa ariba ta miho repar- 
ticion di gastonan. Esaki ta encera p.e. 
persoonsgebonden subsidie cual ta 
un di consehonan basa riba e resul- 
tado di e stukkenonderzoek. Asina 
por percura cu cada adulto mayor 
por haya e cuido cu nan di berdad tin 
necesidad di dje den un instancia cu 
ta duna cuido, sea na cas, na un di e 
casnan di cuido na Aruba of centro di 
enfermeria(verpleeghuis). 
Minister ta clausura bisando cu mester 
enfoca riba solucion y dialogo pa trece 
transparencia y pa por garantisa e 
cliente, trahado y nan famia un bon 
maneho di fondonan aloca pa cuido di 
adulto mayor. 


Minister Ursell Arends: 


Transparencia di fondonan publico pa adulto mayor 


E 
barco di Marina Real, Zr.Ms. Gron- 
ingen cu ta nabegando pa Ward- 
acosta Caribe Hulandes, den marduga 
di 22 pa 23 di mei ultimo a intercepta 
un transporte di droga riba lama Ca- 
ribe. 
Zr.Ms. Groningen cu apenas tabata 
24 ora riba lama cu su patruya 
a 
keda 
informa 
pa 
Wardacosta 
Caribe Hulandes tocante un go-fast 
sospechoso. Groningen a lansa e dos 
botonan rápido mesora, e asina yama 
FRISC, pa por stop e go-fast. E cuater 
sospechosonan riba e go-fast a keda 
completamente sorprende y a entrega 
nan mes inmediatamente. E captura aki 
un biaha mas ta e resultado di un colab- 


oracion intensivo hunto cu Wardacosta 
Caribe Hulandes y e barco patruyero di 
Marina Real Hulandes, cu tin a bordo 
un ekipo di ‘Fleet Marine Squadron. 
E sospechosonan y e contrabanda a 
keda entrega na Wardacosta Caribe 
Hulandes despues di e intercepta- 
cion. Un total di aproximadamente 500 
kilo di marihuana a keda confisca cual 
entretanto a keda destrui. 


Zr. Ms. Groningen for di mei 2023 ta 
activo como barco patruyero den Region 
Caribe y ta combina operacionnan anti 
droga cu sosten di Wardacosta Caribe 
Hulandes y asistencia humanitario den 
e region Caribe. 


Zr.Ms. Groningen y Wardacosta ta intercepta Go-Fast cu 500 kilo di contrabanda 


Diahuebs, 25 Mei 2023 
POLITICA 
12 
AWEMainta 


P 
artido di Pueblo Arubano ta sigui monitor di cerca e de- 
saroyonan rond di e situacion entre Gabinete Wever- 
Croes II y fundacion SABA. A pesar cu ta pendiente di e re- 
sultado di caso den corte, parlamentario drs. Arthur Dowers 
a sintie obliga di bin dilanti y reacciona despues di a keda 
babuca pa declaracionnan recientemente haci door di Min- 
ister di Salud Publico, Dangui Oduber y su colega di Asunto 
di Grandi, Ursell Arends. E parlamentario di AVP ta sinti cu 
ambos mandatario ta hunga ping pong cu e salud y bida di 
nos grandinan. 


Loke a remarca anteriormente door di AVP, a keda confirma 
y esey ta Minister Arends no ta compronde kico e ta haci- 
endo, ni tampoco tin e curason pa carga e cuido cu mester 
duna na nos grandinan. Sin cuer’i cara Arends a bin dilanti 
y bisa cu aworaki e momento a yega pa elimina e verplee- 
ghuiszorg na Aruba. 


Dowers: “Ta hopi tristo pa mira cu nos pueblo a yega na un 
situacion caminda ta wega di ping pong tin cu salud y bida 


di hende. Un ta bisa cu e no kier bo y e otro ta cera cranchi y 
bay muri numa.” Nos a yega asina leu cu nos tin hende sinta 
den posicion di gobernante, cu a boga pa e responsabilidad 
bisando cu nan tin e solucion y nan sa con pa goberna y ora 
cu e momento yega, ta core pa nan responsabilidad pa loke 
ta trata cuido di esunnan di mas malo y den mas necesidad. 


E parlamentario ta spera cu mas hende lo sali y denuncia 
loke ta pasando, specialmente e profesionalnan. “No ta 
dunando balor na e bida di ser humano. E partido pa trece 
cambio, pero cu mas bien a bira e RAIZ di MEP, a djis trece 
mas dolor pa pueblo,” Dowers a expresa diamars mainta. E 
ta pidi e ciudadano pa ta consciente di e grupitonan aki cu 
ta lanta y bisa cu nan tin solucion. “E solucion cu nan tin ta 
pa nan mes y pa yuda MEP keda na poder. Nan ta partido 
satellite di MEP.” 


Tin comprension pa echo cu e materia di salud publico no 
ta facil. Ningun hende a spera cu Arends lo a lanta y core 
di biaha, pero si a spera por lo menos pa e scucha for di 
esunnan cu si sa, cu e lo a lesa y profundisa su mes den e 
materia. “Si no, ta pakico anto a introduci e cartera di asunto 
di hende grandi, si no ta bay defende nan interes y biene- 
star? A resulta cu Minister Arends no por atende ni sikiera 
cu un pretpakket”. 


Dowers a finalisa bisando cu e situacion aki ta crea door di un 
grupo cu tin hopi ambicion, pero poco conocemento y deter- 
minacion pa dedica na e retonan cu nos pais ta confronta. 


drs. Arthur Dowers: 


MEP y RAIZ ta hunga wega di ping pong 
cu e salud y bida di nos grandinan 


Diahuebs, 25 Mei 2023 
AWEMainta 
POLITICA 
13 


M 
iho bo keda keto y a pasa pa sabi cu habri bo boca y 
mustra con bobo bo ta. Ora bo construi riba un fundeshi 
di mentira tardi of tempran bo edificio lo cay den otro. Ora 
bo hiba un campaña di mentira lo bo por spera di bay recoge 
un cosecha di mentira. Awe nos pueblo ta bibando den dolor 
door di a kere politiconan mentiroso cu durante campaña a 
priminti cielo riba tera. Hopi papia pero nada di contenido. 
Berdad satanas ta bin bisti na carne pa asina logra su meta- 
nan. E gobierno mentiroso aki di berdad a logra su meta pa 
faborece un grupito mientras mayoria tin cu biba den mise- 
ria mientras e clase media ta desapareciendo. Nos mester 
kere di berdad e lema cu World Economic Forum esta cu 
pueblo lo no tin nada y pueblo lo ta feliz. 


Minister di economia ta papia di negoshinan ilegal cu no ta 
paga belasting y ta calcula di ta 1.2 biyon di florin cu no 
ta drenta den caha di gobierno. Esaki ta motibo pa kico cu 
mester bin cu BBO na frontera y esaki simplemente un argu- 
mento fofo y sin base. Tin berdad negoshinan cu no ta paga 
belasting pero nos no ta kere cu e ta yega na e suma ey. Bida 
na Aruba ta asina caro cu hende no por biba di un sueldo 
minimo mas. CBS a splica na placa chikito cuanto placa un 
persona mester tin pa por hiba un bida dignamente cual ta 
awg.2528,=. Nos grandinan tin di biba cu un pensioen di 
awg.1215,= y for di eynan nan mester paga nan eigenbi- 
jdrage na remedi, awa y electricidad, grondbelasting, huur 
etc., sin papia mes di esnan cu no tin trabao y esnan cu ta 
biba di onderstand. E hyper inflacion cu ta sutando Aruba ta 
haci bida di cada ciudadano hopi mas dificil. 


Gobierno no ta interesa den nos grandinan y ta prefera laga 
nan muri. Partido Curpa a bisa mas cu un biaha cu nos 
mester honranan nos grandinan y no deshonra nan. SABA 
ta keda den un ambiente insigur y nos ta mira cu e minister 
enbes di duna cara ta prefera busca un conflicto. Partido 
RAIZ ainda no kier realisa cu partido MEP a tuma e bolo pa 
nan so y simplemente ta laga partido RAIZ luci hopi malo. 
Aruba Post NV tambe ta sigui den problema sin cu nan lo por 
mira un luz na horizonte. 


Un otro situacion cu ta hala atencion den e ultimo lunanan 
ta e overtime di polisnan. Fuera cu nos cuerpo policial tin 
scarsedad di personal. E motibo ta cu gobierno ta prefera 
di hunga cu siguridad di polisnan y nos pueblo door cu no 
tin klas nobo di opleiding. Den e ultimo añanan na 6 ocasion 
no tabata tin opleiding di polis. Pa añanan largo polisnan a 
wordo maltrata pa gobierno tras di gobierno. Si nos mira 
bon mayoria empleadonan publico a wordo maltrata pa mal 
maneho di gobierno. A laga polisnan traha den un edifi- 


cionan cu ta malo pa salud di e trahadonan. Tin rapport 
traha for di aña 2013 cu ta relata e mal estado di warda di 
polis Oranjestad. A prefera di tene e contenido di e rapport 
scondi pa hopi aña y di e forma ey ignora e salud di nos 
polisnan. Un edificio no ta bay atras di un dia pa otro sino 
e ta dura hopi aña si no tin mantencion ta tuma luga. Esaki 
nos gobierno ta campeon aden. Nos pais a wordo goberna 
pa partido MEP y pa partido AVP. 


E concepto di ley di matrimonio di mesun sexo a yega 
Parlamento. Tin procesonan ainda cu mester tuma luga 
prome cu e wordo trata pa nos parlamentarionan. Segun 
nos por a compronde cu casi 17 mil a firma un peticion 
pa gobierno bay cassatie. Partido Curpa a trece pa dilanti 
cu cassatie lo tuma su tempo y e otro caminda ta via di 
Parlamento por presenta un concepto di ley cual partido 
Accion21 a haci uzo di dje pa presenta un concepto di ley 
pa e matrimonio di mesun sexo. Si e ley aki wordo trata den 
Parlamento entre 15 pa 16 parlamentario lo vota na fabor y 
asina wordo aproba. Nos parlamentarionan supuestamente 
Cristian cu ta forma parti di un gobierno cu ta di acuerdo cu e 
metanan di desaroyo sostenibel agenda 2030. Un agenda cu 
ta contra leynan di Dios y e parlamentarionan aki tin miedo 
di tuma un posicion y bisa gobierno ta basta. E agenda aki 
ta pa caba cu e famia, nos criaturanan y tambe contra di 
tur nominacion Cristian y asina mes e supuestamente cristi- 
annan ta keda colga na gobierno. P’esey mes partido Curpa 
ta keda e unico alternativo pa un cambio caminda bienestar 
general lo ta na prome luga. 


Eric Ras (Curpa): 


Kico mester sosode pa nos pueblo rechasa mal gobernacion 

E 
team di Special Olympics Aruba ta den full prepara- 
cion pa World Games 2023 na Berlin. Cu e sosten di 
Digicel, un total di 18 atleta lo biaha pa Berlin den luna di 
juni proximo. Den henter Caribe ta preparando actividad- 
nan pa desea e atletanan exito y cuminsa e conteo ofi- 
cial pa World Games. Na Aruba esaki no ta un excepcion; 
Digicel tambe ta uni su mes pa celebra e team di Special 
Olympics y duna e atletanan un empuhe extra pa alcansa 
exito. 
Diabierna ultimo Digicel a haci un obsekio di $15,000 na 
Special Olympics Aruba. E aña aki ta dunando usuari- 
onan di Digicel tambe chens pa sostene e team di Special 
Olympics Aruba. Por haci un donacion directamente pa e 
team. Usuarionan di Digicel por SMS “BERLIN” na 5151, y 
cu cada SMS ta aporta cu 1 florin na e fondonan di Special 
Olympics Aruba. Esunnan cu no ta usuario di Digicel 
tambe por aporta. Por haci esaki via di number di cuenta 
RBC ACC Nr: 77000 00040568927 riba nomber di Stg 
Ontwikkeling Voor Speciale Sporten 


Lizzi Arendsz, Marketing Executive pa Digicel Aruba a 
comenta, “Digicel ta aportando na e atletanan special 
for di aña 2008, cu un solo meta; percura pa niun hende 
ta wordo laga atras. Nos ta particularmente contento di 
por sostene nos atletanan local mientras e team ta den 
preparacion pa nan participacion na Weganan Mundial 
y representa Aruba.” E aña aki e Special Olympics World 
Games lo ta for di 17 pa 25 di juni, 2023, cu participacion 
di 7,000 atleta y partnernan cu a uni pa e gran evento for 
di 170 pais competiendo den 24 disciplina. 


Digicel Aruba a bin ta sostene proyecto -y actividadnan 
di Special Olympics desde inicio di su operacionnan aki 
na Aruba. Semper a inclui e atletanan special den campa- 
ñanan di Digicel; nan ta un parti importante di e famia 
grandi di Digicel. E fundado y Presidente di Digicel 
Group, Denis O’Brien, ta Presidente tambe di e Conseho 
di Patrocinado di Special Olympics na Irlanda. O’Brien 
ta comenta,”Special Olympics ta duna oportunidad na 
esunnan cu un limitacion fisico pa briya, y pa hende di 
diferente pais y cultura, topa otro y sobresalí riba prehu- 
icio mediante e poder di deporte. Digicel y Ami personal- 
mente semper lo sostene esey. E aña aki, nos ta sostene 
mas di 250 atleta di 11 pais na e Weganan Mundial. Mi 
ke desea nan tur cos bon y hopi exito mientras nan ta 
competi pa representa nan pais.” 


Colectivamente, den 11 mercado di Digicel tin 258 atleta 
competiendo den e Weganan Mundial, cu ta nifica cu nos 
no ta unicamente apoyando Aruba of Curacao , pero tur 
otro mercado di Digicel. Entre nan Antigua, Dominica, 
Guyana, Haiti, Jamaica, Saint Lucia, St. Vincent y Grenada, 
Surinam, y Trinidad & Tobago. 


For di aña 1968, cu a tene e prome Special Olympics 
International 
Games, 
mundo 
a 
supera 
limitacion 
geografico, nacionalidad, filosofia politico, genero, edad, 
cultura y religion pa bini hunto cada 2 aña y celebra Special 
Olympics World Games. E weganan aki a bira un evento 
principal pa Special Olympics y a crece bira un demostra- 
cion internacional di inclusion, aceptacion y union. 


Digicel ta empodera atletanan di Special 
Olympics pa Weganan Mundial na Berlin 


Diahuebs, 25 Mei 2023 
AWEMainta 
COMUNIDAD 
15 


U 
nion Europeo a entrega pa prome biaha un premio na 
proyectonan sobresaliente di ciencia ciudadano cu ta 
promove colaboracion, sostenibilidad y formacion di futu- 
ro. Ars Electronica na Austria a asumi encargo di organisa e 
concurso nobo aki.  
3 Proyecto a wordo selecciona como ganado y 27 proyecto 
a wordo selecciona pa wordo menciona cu honor. Metabolic 
Foundation su proyecto Surfside Science a keda selecciona 
entre un di e 27 proyectonan pa ricibi Mencion Honorario 
como proyecto innovativo den henter Union Europeo. Ta 
importante pa menciona cu Surfside Science ta e unico 
proyecto den paisnan y teritorionan Europeo den Caribe 
(OCTs) cu a ricibi e reconocemento aki. Por mira tur e proyec- 
tonan selecciona cu ta inclui Surfside Science riba e website: 
https://ars.electronica.art/citizenscience/en/winners/.  


“Ciencia di ciudadano” ta wordo defini como “trabou cien- 
tifico cu miembronan di publico general, hopi biaha bou di 


direccion di un cientifico profesional”. E proyecto Surfside 
Science a inclui hopi boluntarionan pero tambe estudi- 
antenan, den e proceso di desaroyo y implementacion di 
metodonan pa monitorea medioambiente costero.  


Riba e website science.brenchies.com por mira e prototi- 
ponan cu a wordo desaroya pa monitorea calidad di awa y 
aire y por lesa over di e progreso di e proyecto. Tambe por 
sigi nan riba Instagram @brenchies of youtube brenchie’s 
lab. Pa cualkier pregunta por e-mail na science@brenchies. 
com.  


E proyecto Surfside Science ta posibel dor di sosten finan- 
ciero di RESEMBID. RESEMBID ta un programa cu ta sostene 
desaroyo humano sostenibel di paisnan y teritorio Europeo 
den Caribe (OCTs), di cual Aruba ta parti. RESEMBID ta 
wordo financia dor di Union Europeo y su partner di imple- 
mentación ta Expertise France. E ultimo aki ta un agencia di 
colaboracion pa desaroyo di Gobierno Francés.  


Brenchie’s lab ta un makerspace di Metabolic Foundation. 
Pa mas informacion di fondo di Union Europeo RESEMBID 
bishita www.resembid.org. 


Surfside Science a haya mencion 
honorario di Premio di Union 
Europeo pa ciencia di Ciudadano 

D 
en menos cu 1 siman, riba diamars 30 di mei venidero di 
2’or pa 6’or lo tuma luga e cumbre virtual (virtual sum- 
mit) ‘Ignite Your Feminine Power’. E evento aki ta diseña pa 
e hende muhe cu ta considera su mes un high-achiever y ta 
cla pa trece cambio den su bida personal y profesional pa 
asina experiencia bida na un forma mas trankil y placentero. 


E idea pa e evento virtual aki a nace despues cu life coaches 
Kristel Browne y Ana Maria Tromp a reuni algun biaha pa un 
koffie date y a bin na e conclusion cu e manera con mayoria 
hende muhe ta bibando nan bida no ta uno cu ta sirbiendo 
nan. 


Influencianan social, cultural y experiencia di bida ta haci 
cu hende muhenan mayoria bes ta sinti presion pa mester 
por haci tur cos, ta tur cos, y pa profila nan mes na un cierto 
manera. Ta wordo spera di e hende muhe cu e ta exitoso 
den tur aspecto y cada area di su bida, esta den su carera, 
como mama, como pareha, amiga etcetera. Stress, ansiedad 
y burn-out ta algun di e sintomanan cu e hende muhe cu ta 
considera su mes un high-achiever y cu ta haciendo su best 
pa balansa tur cos, lo por experiencia a consecuencia. Esaki 
por tin efectonan negativo ariba su salud y calidad di bida. 


Durante e  virtual summit ‘Ignite Your Feminine Power’, 5 


orador di Aruba den persona di Kristel Browne, Ana Maria 
Tromp, Dina Alexander, Derin Kucuk y Carina Wever, lo 
splica con conectando cu e energia femenino interno por 
trece cambio positivo den e bida di e hende muhe. Cada 
orador lo papia desde nan area di experticio compartiendo 
nan conocemento y experiencia personal riba temanan 
manera energia interno femenino y masculino, mindfulness, 
sexualidad, sensualidad, intimidad, body work y hopi mas.  


Participantenan lo haya tipnan sumamente valioso y un 
plan practico cu ta sirbi como guia pa cuminsa cambia nan 
bida. E charlanan lo tuma luga live di 2’or di merdia pa 6’or 
di atardi, pero pa esnan cu no logra sigui full e evento live 
virtualmente lo tin un ‘replay’ disponibel, pues por wak e 
grabacion bek na cualkier momento. 


E meta di e virtual summit aki ta pa conscientisa y educa, 
pa demostra y comparti cu e hende muhe cu ta considera 
su mes un high-achiever cu ta posibel pa biba bida na un 
manera cu lo sirbie miho, door di scucha su curpa y conecta 
cu su fisiologia, su necesidadnan, deseonan, balornan y tur 
locual cu ta trece placer y paz mental na dje.  


Pa mas informacion y/of registracion por bishita e pagina di 
Facebook: Ignite Your Feminine Power. 


Charla virtual pa hende muhe 


Ignite Your Feminine Power 


Diahuebs, 25 Mei 2023 
AWEMainta 
COMUNIDAD 
17 


E 
siman aki autor di buki pa mucha 
y hoben, sra. Desiree Correa, a en- 
trega su ultimo buki na biblioteca. Di- 
rectora di biblioteca, sra. Astrid Brit- 
ten a keda masha contento cu un otro 
buki pa biblioteca hubenil. Ta un placer 
pa ricibi autor y poeta y wak nan pub- 
licacion nobo y wak e coleccion nacio- 
nal crece. Biblioteca Nacional Aruba ta 
duna acceso na un y tur cu un colec- 
cion grandi y diverso. Masha danki na 
sra. Desiree Correa pa un contribucion 
rico na Aruba su literatura hubenil! 


E fabula aki ta trata di un pushi 
preto cu den temporada di carnaval 
ta namora di un mucha homber cu 
ta riba un carosa disfrasa na pushi 
angora. E pushi ta pertenece na e heks 
di Kudawecha, Hubladuba. E pushi 
Metaki despues, no kier come, ni sali 
for di cas. E ta locamente namora di su 
pushi angora. Hubladuba ta stima su 
pushi Metaki masha hopi mes. Con por 
yud’e? Hubladuba ta purba tur receta 
bieu cu el a haya den un cashi na su 


cas. Si e logra Metaki lo regresa cas? 
Hubladuba lo perde su pushi? Kico 
e otro heksnan lo pensa di e curason 
moli di Hubladuba? Nan lo straf e? E 
fabula aki ta bisa bo un cos: Semper 
lo bo keda ken bo ta. |ISBN 978 90 
833130 2 3 


Desiree Correa a skirbi hopi buki. Riba 
nos website bo ta haya tur e infor- 
macion. Algun buki publica: Elefina 
Elefante, Mosa’s eiland, Un nomber 
pa e prinses, Festimucha, Compa 
Nanzi, Domi di den Mondi, Drumi dushi, 
Manuel, Buchi Beer, Pepe Picuda, 
Randy & Rodney Nier, Doño di curpa, 
Den kibra di madruga, Drama Real. 


Miembresia gratis pa tur mucha y 
hoben 
Biblioteca ta introduci miembresia 
gratis pa tur mucha y hoben bou 18 
aña. Biblioteca ta invita tur mayor bay 
biblioteca cu nan yiu, sobrina, primo y 
haci nan miembro di biblioteca! Pakico? 
Pa tur mucha y hoben por explora un 


coleccion grandi di storia y buki riba tur 
topico of lesa revista. Banda di e colec- 
cion na biblioteca, biblioteca ta ofrece 
tambe un coleccion di buki Ebooks y 
Audiobooks. Tin hopi espacio pa traha 
riba computer, busca informacion riba 
Internet y ademas tin WIFI pa por uza 
bo Smartphone, tablet y laptop. Mucha 
y hoben ta bon bini pa traha riba tarea 
di scol sea individual of den grupo. Pa 
registra como miembro por fabor hiba 
un ID valido. 


Pushi ta keda pushi 


F 
undacion Bernadina Growell-Kock ta informa pueblo di Aruba 
cu nos ta bek cu nos noveno festival di canto e aña aki. E festi- 
val dedica na mama di cultura lo tuma luga dia 20 di juli venidero 
den Centro di Bario Brazil. Meta di e festival ta pa recauda fondo 
pa sigui cu nos proyectonan. Ya caba nos a inverti den cas di e di- 
funto, a logra pa gobierno duna un caya e nomber di nos mama di 
cultura, a organisa diferente festivalnan, a coloca un relieve di e 
cara di Bernadina, hunto cu otro baluartenan na Paseo Herencia. 
Alabes (t)a participa na festivalnan den bario di Brazil y tin dife- 
rente dama y damita cultural cu a representa nos fundacion. Nos 
ultimo proyecto tabata un buki conmemorativo dedica na mama 
di cultura. Ta spera cu e buki aki por yega cerca nos muchanan na 
scol.  


Diabierna awor dia 26 di mei 2023 di 6.30-8.00pm nos lo ta na cas 
di Bernadina pa inscripcion pa e festival. Nos ta invita tur cantante 
y agrupacion cu ta desea di participa na e festival di cancion pa 
bin inscribi diabierna awor. E cas ta situa pariba di misa di Brazil. 


Inscripcion ta habri diabierna 


Festival di canto dedica na Bernadina Growell-Kock 

R 
iba e dia di ‘International AIDS Can- 
dlelight Memorial’ nos ta recorda 
tur e victimanan di HIV/AIDS. Tur aña 
ta tene esaki riba e di tres diadomingo 
di luna di mei, door di realisa un vigila 
cu ta conta cu un participacion exten- 
so den mundo henter. 


E abreviacion AIDS ta nifica Acquired 
Immune Deficiency Syndrome y ta un 
malesa infectuoso cu e virus cu yama 
Human Immonodeficiency Virus (HIV) 
ta causa. E virus aki di HIV tin dos vari- 
ante: HIV-1 y HIV-2 y tur dos por causa 
AIDS! 


Danki na nos profesionalnan riba tereno 
di salubridad cu ta trata e personanan 
cu ta biba cu HIV, nos ta recorda nos 
pashentnan, cu a sufri y lucha contra 
stigmatisacion den nos sociedad, ora 
tabata cera porta pa nan, door di igno- 
rancia y discriminacion. 


Diasabra dia 20 di mei, durante e 
reunion general pa miembresia na La 
Cabana, Women’s Club of Aruba (WCA) 
a pone hopi atencion na e ceremonia 
di cendemento di bela. Esaki tabata 
na encargo di e ultimo ex-presidente 
Milagros Posner. E simbolo di HIV/ 
AIDS ta e strik cora cu nos ta mira hopi 
ta uza den forma di broche of corsage. 


Cuatro bela a wordo cendi pa miem- 
bronan di WCA, cu a representa tur 
e añanan di dedicacion pa conscien- 
tisa pueblo, pero principalmente nos 
hubentud tocante HIV/AIDS. E belanan 
tabata di color preto, cora, blanco y 
berde y ta representa lo siguiente. 


E bela preto ta na memoria di tur esnan 
cu a perde nan bida door di HIV/AIDS, 
el a wordo cendi pa ex-presidente 
Diana Uchtmann. 


E bela cora ta pa conmemora tur esnan 


cu ta bibando cu HIV/AIDS, ex-presi- 
dente Adelaida Ponson a cende e bela 
aki. 


E bela blanco ta pa conmemora tur 
esfuerso y educacion di nos comun- 
idad pa cu HIV/AIDS. Rita Grant, kende 
tabata miembro di e comision di HIV/ 
AIDS a cende e bela cu firmesa. 


E bela berde ta simbolisa speransa. Ta 
spera cu pronto por tin cura y speransa, 
p’asina hunto por traha pa un mundo 
sin HIV/AIDS. Yvonne Warren, kende 
den pasado a traha den e comision di 
HIV/AIDS a cende e bela aki. 


E miembronan di WCA presente a 
termina e ceremonia enfocando riba e 
tema di 2023: “Propaga amor y soli- 
daridad pa construi comunidadnan 
mas fuerte”. 


Foto pa cortesia di Emperatriz Perdomo 


Conmemoracion di victimanan di 
AIDS door di Women’s Club of Aruba 

Fortaleza pa Famia 


ORA nos sa cu algo no ta bon, cu e ta un asunto di principio, di respet y moral, y di boluntad di Dios, y toch nos ta hacie 
of apoya locual ta inmoral, nos ta perde tur integridad, pasobra a keda demostra cu nos no tin compromiso cu Dios. 


Nos ta mira cu ta e direccion ey ta locual mundo ta bayendo den dje, caminda hende kier complace cu hende, y cu hopi 
biaha ta nifica complace cu diabel, pasobra pa nos complace cu hende nos mester rechasa locual Dios ta bisa. 


Nos tur tin cu tene cuenta cu lo siguiente, pasobra nos ta bibando den tempo trabahoso y diabel tin hopi forma di gaña 
hende, tin hende ta kere cu nan por drenta den fierno pa drecha diabel, y Dios su palabra ta bisa pa nos cuidao cu yugo 
desigual, pasobra ki harmonia Cristo tin cu Belial. 
Ki comunion luz tin cu scuridad (2Corintionan 6:14-15). 


Mi ta keda asombra cu asina lihe boso a bandona, Esun cu a yama boso pa e gracia di Cristo, pa un evangelio diferente, 
cu realmente no ta un otro, solamente tin algun hende cu ta haci boso bira intrankil, y cu kier troce e evangelio di Cristo 
(Galationan 1:6+7). 


No sea conforme e mundo aki, ma sea transforma pa medio di e renobamento di boso mente, pa boso por comproba kico 
ta e bon y agradabel y perfecto boluntad di Dios (Romanonan 12:2). 


Hende ta perde compromiso cu Dios, ora inmoralidad, material, placa y posicion ta domina, pasobra tur eseynan ta hinca 
nos den compromiso cu e mundo, y nos lo complace cu mundo mas cu Dios (Galationan 1:10). 


Ta dificil pa bo ta cu Dios, y bo ta sali na defensa di inmoralidad of bagamunderia cu bo sa masha bon cu e cosnan ey no 
ta agrada Dios. 


Tur hende cu ta pone Dios un banda pa apoya mundo y su maldad, pa nan keda bon cu hende, nan lo wordo desenmas- 
cara publicamente, pasobra nada lo no bay keda scondi. 


Dios ta permiti cosnan tuma luga, pa nos busca madurez Spiritual, pasobra e tempo di Su binida ta cerca. Dios su palabra 
ta bisa cu na nan fruta nan lo bo conoce nan, esey ta nifica cu na un hende su forma di pensa y su actitud, lo bo haya sa 
si e tin compromiso cu Dios, of ta simplemente un persona di curason dobel. 


Mira pa ningun hende no coy boso preso door di filosofia y engaño bano, segun tradicion di hende, segun e principionan 
elemental di mundo y no segun Cristo (Colosensenan 2:8). 


Tin hopi hende ta kere cu nan por separa Dios for di un asunto, pa asina nan por haci locual cu nan kier, nos por mira bon 
cla con e palabra di Dios menciona den 2 Timoteo 3:1-5 ta cumpli. Nan ta rechasa Dios y continua cu nan bagamunderia, 
pero tarde of tempran hende mester duna cuenta na Dios. 


Ora nos ta den rebeldia contra Dios, y nos ta pone tur compromiso cu Dios un banda, pa nos por haci cosnan den nos 
propio forsa, nos tin di corda cu Dios ta mira tur cos. 


Dios ta buscando homber y muhe cu nan si ta si y nan no ta no, y cu nan lo para firme den Fe, pasobra dianan ta dificil. 


Ta tempo pa nos faha nos mes den oracion, den ayuno, pa Dios tene misericordia y habri nos wowo, pa nos permanece 
den Su caminda (Lucas 21:19). 


Sinceramente, Pastor Marcel Balootje 


Pronto lo keda demostra ken tin compromiso cu dios, y no cu e mundo 

“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, pero conforme 
cu tur locual ela significa pa nos, nos ta 
participa fayecimento di nos casa, mama, 
wela, bisawela, ruman y amiga: 



Sra. Teófila 
H. D. Croes-Croes 


Cariñosamente yama “Eta of Mamai” 
Ex propetario di Eta’s Grocery y 
Angochi Grocery 
*08-01-1938 - †22-05-2023 


Na nomber di su: 
Esposo: Egidio “Ildo” Croes 


Yiunan: 
Everett “Retty” – Ingrid Croes-Kelly & 
famia 
Mirian Croes & famia 
Mayra – Carl “Kenneth” Orman-Croes & 
famia 
Randolph “Randy” – Ruthling “Ruth” 
Croes-Geerman & famia 


Nieto- y nietanan: 
Evertson – Taiza Croes-Wever (Hulanda) 
Cresci-Anne Croes (Hulanda) 
Shandeeh Croes – Arjay Thijsen 
(Hulanda) 
Lorraine – Nelson Molina-Croes & famia 
Saul Croes – Carolina Willems & famia 
Carlmaykel Orman (Hulanda) 
Mariahcarly Orman 
Randrick Croes (Hulanda) 
Jean-Pierre – Lizzy Croes-Aguilar (USA) 


Mescos cu Nietanan: 
Belén Claessens 
Brislyn Vrolijk 


Bisanieto - y bisanietanan: 
Amira Molina 
Eliza y Elias Croes 


Mescos cu yiu: 
Maria (Maaike)-Frenky Herms-Ridderstap 
& famia 
Juan (Juancho) – Aisha Ridderstap- 
Anthony & famia 
Alfonso (Onno) – Zulayma Ridderstap- 
Croes & famia 


Yerno: 
Raul Croes 


Rumannan: 
†Fabiano (Betty) - †Hilda Croes-Lopez & 
famia 
Teofila (Henita) Wessels-Croes & famia 
Andresito (Dichi) – Mariana Croes-van 
Dijk & famia 
Mercedes (Selly) Croes & famia 
(Hulanda) 
Remigia (Baby) – Enrique (Jo) Bello- 
Croes & famia 
Lermiet (Jem) – Diana Croes – Krebbeks 
& famia 
†Angelio (Angel) – Rosa Croes-Kelly & 
famia 
Marciano (Mai) Croes- Irma Renfrum & 
famia 
Vincent (Nino) – Lena Croes-Curiel & 
famia 
Mirto Croes – Yvonne Maduro & famia 
Karin Croes & famia (Hulanda) 
Marcolino (Lindo) Croes 


Ayudantenan: 
Simona Lacle 
Olivia Carrasquero 
Maidelis (May) Gomez 
Emila Velnois 


Cuñanan: 
†Aida -†Romulo Croes & famia 
†Elsa – †Juan Winterdaal-Croes & famia 
†Isidora (Doortje) Tjon Sie Fat-Croes & 
famia 
†Maria (Anna) – †Henry Acosta-Croes & 
famia 
†Odulio (Dufie) – Felesita (Sita) Croes & 
famia 
†Juan (Bebe) - †Marta Croes & famia 
Juan (Essy) - Aurora (Lola) Croes-Tromp 
& famia 
†Bertha Britten & famia 
Teresita (Sita) Geerman 
Marjorie Gamarra 


Suegro & Suegranan: 
Farina – Bernardo Croes 
Theodoor - †Edia Orman 
†Maria – Alejandro Geerman 
†Eduardo Kelly - †Crescensia Kelly-Tromp 
Ihanan, Sobrino- & sobrinanan y 
conocirnan. 


Amigo- & amiganan di cas: 
Olivia Benshop 
Mena Alders 
Rosly - Roly Werleman-Croes 
Hubert – Mariana Croes 
Farina – Bernardo Croes 
Mai – Dora Maduro 


Demas famia: 
Croes, Orman, Kelly, Geerman, Wever, 
Molina, Willems, Aguilar, Lopez, Flanegin, 
van Dijk, Krebbeks, Curiel, Bello, 
Winterdaal, Tjon Sie Fat, Roos, Maduro 


Condolencia lo tuma lugar diabierna 26 
mei 2023 di 7’or pa 9’or di anochi na cas 
Sta Cruz 360-A 


Acto di entiero lo tuma lugar dialuna 29 
mei 2023 di 12’or pa 3:30 di atardi na 
cas Sta Cruz 360-A, despues lo sali pa 
bai Misa Inmaculada Concepcion pa 
un respons. 


Nos kier a pidi nos disculpa si nos por a 
lubida un of otro famia den nos tristesa. 


Gradicimento y Invitacion 


Pa medio di esaki famia kier a gradici tur esnan cu 
na un manera of otro a duna nos sosten, consuelo 
y forsa durante e tempo dificil cu e fayecimento y 
entiero di nos defunto stima: 


Sra. Francisca 
Cathalina Croes 


Un danki na un y tur cu a manda, krans, 
whatsapp, email y a hasi yamada nan 
telefonico. 


Tambe na Tica Giel pa su bunita canticanan. 
Boso muestra di atenshon tabata 
un gran consuelo pa nos. 


Na mes momento nos ta invita 
famia, bisiña-, amigo- y conocirnan 
pa compaña nos na 3 Santo Sacrificio di Misa 
San Francisco di Asis Pro-Cathedral na Playa 
dia: 
Diahuebs 25 di mei 2023 pa 7or di anochi 
Diasabra 27 di mei 2023 pa 7or di anochi 
Diamars 30 di mei 2023 pa 7or di anochi 


Boso presencia ta altamente aprecia. 

“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa 
E ta restaura mi alma”. 
Salmo: 23 


A bai sosega den brasa di señor nos mama, 
wela, ruman y tanta stima: 


Griselda 
Theresia Maduro 
Mihor conoci como: 
“Gracy, Grace, Oma, Teti y Tante Grace “ 
*19-01-1945 †18-05-2023 


Na nomber di su: 
Yiu: 
Marc de Man 


Nietonan: 
Marc Kock 
Xendrick de Man 
Rumannan: 
Rudy y Sofia Maduro-Kock 
Nick Mary Jane Maduro 


Staff y personal di Cas di Machi. 


Sobrino(a)nan, henter famia, amistad y 
conocirnan ta invita tur amigo y conocirnan 
pa asisti na e acto di entiero cu lo tuma lugar 
Diabierna 26 di Mei 2023 di 9or am pa 11or am 
na Aurora Funeral Home y despues lo sali bai pa 
santana catolico na Playa. 


Enbes di manda flor of krans lo tin un donation 
box pa cas di machi. 


Nos ta lamenta cu despues di entiero lo no por 
ricibi bishita di condolencia na cas 


Bou di alanan di Dios mi ta sigur 
Bisa Señor, ta mi refugio, mi Forti, 
mi Dios, den kende mi ta pone mi confiansa 
Salmo 91.:2 


Cu profundo tristesa den nos curazon pero 
agradecido pa tur locual e la nifica pa 
nos y cu boluntad di Dios nos ta anuncia 
fayecimento di 


Sra. Vda Anna Henrietta 
Yearwood Broadbelt 
na edad di 82 aña 
*23-01-1941 - +16-05-2023 


Miembro den Ordo di Oranje Nassau 
Fundadora y dirigente di Ann’s Choir 
(Koor di mucha y koor adulto na Misa Fatima) 
Organista na Methodist Church 


Na Nomber di su: 
Difunto Esposo: † Irving (Sonny) Yearwood 


Yuinan: 
Anthony (Tony ) y Lisandra Yearwood-Paesch 
Franklin Yearwood y Lisa Hahn 
Alexander (Alex) Yearwood 


Nietonan: 
Algernon Yearwood y Stella Robeer 
Asher Yearwood 
Irian Yearwood 


Rumannan: 
† Arthur (Ata) Broadbelt 
Loraine (Lulu) Broadbelt 
† Ronald Mc Arthur (Janchi) Broadbelt y 
Lativa (Tiva) Winklaar 
Helen y Peter Sla Broadbelt 
Winifred (Wini) Broadbelt y Siemen Bolhuis 


Cuna y Swanan, sobrino(a)nan, primo(a) 
nan, ihanan, miembronam di koor (mucha y 
adulto) di Misa Fatima , amistadnan hopi pa 
menciona y demas famianan. 


Su Primo mas serca: Alfred Jones & famia na 
Corsow 


Bisiñanan: Lucia Flanegin 
Famia Hemering 
Famia Rumnit 
Famia Maduro 


Amiganan di cas: 
Nilda Croes 
Lisette Eman 
Esther Offringa 


Condolencia lo tuma lugar diarason 24 mei 
2023 di 7 or pa 9 or di anochi na Aurora 
Funeral Home. 


Ta invita pa e acto di entiero cu lo tuma 
lugar diahuebs 25 mei na Misa Fatima. Di 9 
or pa 11 or am tin oportunidad pa condoleer 
na Misa. 11:00 am lo tin e Misa y despues lo 
sali pa Santana Catolico na Playa. 


Nos disculpa si nos por a lubida un of otro 
famia of conoci den nos momento di tristesa. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esaki termina den tur buniteza. 
Cado Wever. 


Cu dolor na nos Curason, nos ta anuncia 
fayecimento di nos ser stima: 


Flora Maria Rasmijn 
Mihor conoci como ”Chichi” 
* 21-12-1967 – † 10-05-2023 


Na nomber di su: 
Yiunan: 
Michael Brandon Pel 
Christian Roderick Pel 
† Christopher Frederick Pel 


Mama: 
† Nicolina Rasmijn-Angela 


Tata: 
† Marcelo Rasmijn 


Rumannan: 
Rufina Rasmijn y yiunan 
Ambrosia Werleman-Rasmijn, Martinus Werleman 
y yiunan 
† Godfried “Frido” Rasmijn y yiu 
Casilda Rasmijn, Willem Smith y yiunan 
Magdalena Rasmijn y Hairo Dijkhoff 
Andronico Rasmijn, Mariela y yiu 
Marcial Rasmijn 
Ovito Rasmijn y yiu 


Tanta y Omonan: 
Irma Vrolijk-Rasmijn, Juan Vrolijk 
Catrine Engelen-Rasmijn y yiunan 
Tersicio Rasmijn, Esposa y yiunan 
† Claudio Angela, † Maria Angela-Geerman y 
yiunan 
† Estaneslau Angela y yiunan 
† Ovito Angela y yiunan 


Sobrino/a nan: 
Soledad Rasmijn 
Salvador Rasmijn 
Santiago Rasmijn, Kimberly Blom y yiunan 
Stephany Werleman 
Edgart Martin Wernet, Sjovy Wernet-Jansen y 
yiunan 
Janine Henricus 
Selma Rasmijn 
Stefanie Rasmijn 
Dennis Smith 
Kimberly Rasmijn 


Primo- y primanan, swa y cuñanan, bisiñanan y 
amistadesnan. 


Demas famia: 
Rasmijn, Pel, Angela, Werleman, Vrolijk, Engelen, 
Wernet, Henricus, Smit, Blom, Geerman, Dijkhoff. 


Ta invita tur famia, amigo-amiganan y demas 
conocirnan pa asisti na acto di entiero cual 
lo tuma luga diahuebs 25 di Mei 2023 na Misa 
Sagrado Curason na Savaneta di 2or pa 4or di 
atardi. Despues lo sali pa Santana Catolico na 
Savaneta. 


Ta pidi pa no manda flor of krans, lo tin un box 
disponibel den misa pa haci un donacion. 


Nos disculpa cu despues di intiero no por ricibi 
bishita di condolencia na cas. 


Ta pidi disculpa si den nos tristeza nos por a 
lubida un of mas famia. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Eduardo Tromp 


Mihor conoci como: “Eddy” of Edchi” 
*06-08-1942 - †24-05-2023 


Acto di entiero lo wordo anuncia despues. 


Nos disculpa cu nos no ta ricibi bishita di 
condolencia ni prome y despues di entiero. 


